ระเบียบสำนักงานปลัดกระทรวงอุตสาหกรรมระเบียบสำนักงานปลัดกระทรวงอุตสาหกรรมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๕๑[๑] ด้วยพระราชบัญญัติข้อมูลข่าวสารของราชการพ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐ จะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยประกอบกับได้มีการปรับปรุงโครงสร้างหน่วยงานในสำนักงานปลัดกระทรวงอุตสาหกรรมใหม่สำนักงานปลัดกระทรวงอุตสาหกรรม จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานปลัดกระทรวงอุตสาหกรรมว่าด้วย การจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิกระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรมพ.ศ. ๒๕๔๙ ลงวันที่ ๑๓ กันยายน พ.ศ. ๒๕๔๙ข้อ ๔ ระเบียบนี้ให้ใช้บังคับแก่ข้าราชการพนักงานราชการ ลูกจ้างและผู้มาช่วยปฏิบัติราชการของสำนักงานปลัดกระทรวงอุตสาหกรรมและสำนักงานรัฐมนตรีข้อ ๕ บรรดาระเบียบ ข้อบังคับประกาศและคำสั่งอื่นใดของสำนักงานปลัดกระทรวงอุตสาหกรรมในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๖ ในระเบียบนี้สำนักงาน หมายความว่าสำนักงานปลัดกระทรวงอุตสาหกรรมข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของสำนักงานศูนย์ข้อมูลข่าวสาร หมายความว่าศูนย์ข้อมูลข่าวสารของกระทรวงอุตสาหกรรมตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่า สำนัก กองหรือหน่วยงานที่มีฐานะเทียบเท่ากองในสำนักงานหน่วยงานที่ให้บริการข้อมูลข่าวสาร หมายความว่าศูนย์ข้อมูลข่าวสารของกระทรวงอุตสาหกรรมและของหน่วยงานในสังกัดคณะกรรมการ หมายความว่า คณะกรรมการข้อมูลข่าวสารของราชการสำนักงานปลัดกระทรวงอุตสาหกรรมแบบคำขอ หมายความว่าแบบคำขอข้อมูลข่าวสารตามระเบียบนี้ข้อ ๗ ให้ปลัดกระทรวงอุตสาหกรรมรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๘ ในกรณีที่มีปัญหาหรืออุปสรรคในการปฏิบัติตามระเบียบนี้ให้ปลัดกระทรวงอุตสาหกรรม มีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของราชการ ข้อ๙[๒] ให้มี คณะกรรมการข้อมูลข่าวสารของราชการในสำนักงานปลัดกระทรวงอุตสาหกรรม เรียกโดยย่อว่า กข.สปอ. ประกอบด้วย รองปลัดกระทรวงอุตสาหกรรมหรือผู้ตรวจราชการกระทรวงอุตสาหกรรม ที่ปลัดกระทรวงอุตสาหกรรมมอบหมายเป็นประธานคณะกรรมการ หัวหน้าสำนักงานรัฐมนตรีผู้อำนวยการศูนย์เทคโนโลยีสารสนเทศและการสื่อสาร ผู้อำนวยการสำนักตรวจและประเมินผลผู้อำนวยการสำนักนโยบายและยุทธศาสตร์ ผู้ตรวจสอบภายในกระทรวงหัวหน้ากลุ่มพัฒนาระบบบริหาร ผู้อำนวยการสำนักบริหารและพัฒนาทรัพยากรบุคคลและผู้อำนวยการสำนักกฎหมาย เป็นกรรมการ ให้ผู้อำนวยการสำนักบริหารกลางเป็นกรรมการและเลขานุการ หัวหน้ากลุ่มพัสดุและอาคารสถานที่หัวหน้ากลุ่มประชาสัมพันธ์ สำนักบริหารกลาง และหัวหน้ากลุ่มบริหารทรัพยากรบุคคลสำนักบริหารและพัฒนาทรัพยากรบุคคล เป็นกรรมการและผู้ช่วยเลขานุการข้อ ๑๐ ให้ กข.สปอ. มีอำนาจและหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบ การขอการอนุญาตและการบริการข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารของราชการไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๓)พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานปลัดกระทรวงอุตสาหกรรมหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕)พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) แต่งตั้งคณะอนุกรรมการหรือคณะทำงาน เพื่อปฏิบัติการในเรื่องใด ๆตามที่คณะกรรมการมอบหมาย(๗) เชิญบุคคลใด มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๘) ดำเนินงานอื่นใดตามที่ปลัดกระทรวงอุตสาหกรรมมอบหมายข้อ ๑๑ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นได้อีกเสียงหนึ่งเป็นเสียงชี้ขาดข้อ ๑๒ ให้นำความในข้อ ๑๑มาใช้บังคับกับการประชุมคณะอนุกรรมการและคณะทำงานที่ กข.สปอ. แต่งตั้งโดยอนุโลมด้วยข้อ ๑๓ มติของ กข.สปอ. ให้ถือเป็นยุติเว้นแต่มีความเห็นเป็นหลายฝ่ายหรือมีเหตุอันสมควรกรณีหน่วยงานในสังกัดเจ้าของเรื่องมีความเห็นเป็นอย่างอื่นและประสงค์ให้เสนอปลัดกระทรวงอุตสาหกรรมวินิจฉัยต่อไปหมวด ๒การจัดระบบข้อมูลข่าวสารให้ประชาชนเข้าตรวจดู ข้อ ๑๔ ให้หน่วยงานในสังกัดสำนักงานปลัดกระทรวงอุตสาหกรรมจัดประเภทข้อมูลข่าวสารที่อยู่ในความครอบครองหรือควบคุมดูแลดังต่อไปนี้และส่งบัญชีรายชื่อพร้อมข้อมูลข่าวสารดังกล่าวให้สำนักบริหารกลางเพื่อรวบรวมและจัดระบบข้อมูลไว้ให้ประชาชนเข้าตรวจดู ณสถานที่บริการข้อมูลข่าวสารของราชการตามข้อ ๒๕ (๑)(๑) ผลการพิจารณาหรือคำวินิจฉัยที่มีผลโดยตรงต่อเอกชน รวมทั้งความเห็นแย้งและคำสั่งที่เกี่ยวข้องในการพิจารณาวินิจฉัยดังกล่าว(๒) นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษา(๓) แผนงาน โครงการ และงบประมาณรายจ่ายประจำปีของปีที่กำลังดำเนินการ(๔)คู่มือหรือคำสั่งเกี่ยวกับวิธีปฏิบัติงานของเจ้าหน้าที่สำนักงานปลัดกระทรวงอุตสาหกรรมเฉพาะที่มีผลกระทบต่อสิทธิหน้าที่ของเอกชน(๕)สิ่งพิมพ์ที่ได้มีการอ้างถึงโดยข้อมูลข่าวสารอื่นที่ลงพิมพ์ในราชกิจจานุเบกษา(๖) สัญญาสัมปทาน สัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกชนในการจัดทำบริการสาธารณะ(๗) มติคณะรัฐมนตรีหรือมติคณะกรรมการที่แต่งตั้งโดยกฎหมายหรือโดยมติคณะรัฐมนตรี(๘)ข้อมูลข่าวสารอื่นตามที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนด ได้แก่ประกาศประกวดราคาและประกาศสอบราคาที่หัวหน้าส่วนราชการลงนามแล้วและผลการพิจารณาการจัดซื้อ จัดจ้างทั้งนี้ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๕ ให้หน่วยงานในสังกัดสำนักงานปลัดกระทรวงอุตสาหกรรมจัดให้มีเจ้าหน้าที่เพื่อควบคุมดูแล ตรวจสอบติดตาม และประสานงานในการดำเนินการตามข้อ ๑๔หมวด ๓การขอข้อมูลข่าวสารและการอนุญาต ข้อ ๑๖ ให้บุคคลผู้ขอเข้าตรวจดู ศึกษาหรือขอสำเนาข้อมูลข่าวสารของราชการสำนักงานปลัดกระทรวงอุตสาหกรรมแสดงความจำนงต่อเจ้าหน้าที่โดยการยื่นคำขอใช้บริการข้อมูลข่าวสารตามแบบที่คณะกรรมการข้อมูลข่าวสารของราชการสำนักงานปลัดกระทรวงอุตสาหกรรมกำหนดต่อเจ้าหน้าที่ณ สถานที่บริการข้อมูลข่าวสารของสำนักงานปลัดกระทรวงอุตสาหกรรมบุคคลไม่ว่าจะมีส่วนได้ส่วนเสียเกี่ยวข้องหรือไม่ก็ตามย่อมมีสิทธิเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการตามข้อ ๑๔ ได้คนต่างด้าวตามมาตรา ๔ แห่งพระราชบัญญัติข้อมูลข่าวสารของราชการ พ.ศ. ๒๕๔๐ จะมีสิทธิตามวรรคหนึ่งและวรรคสองเพียงใดให้เป็นไปตามที่กำหนดโดยกฎกระทรวงออกตามความในพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗ เจ้าหน้าที่ผู้มีอำนาจอนุญาต(๑) การขอเข้าตรวจดูหรือศึกษา ค้นคว้าให้หัวหน้าหน่วยงานที่มีหน้าที่จัดสถานที่บริการข้อมูลข่าวสารตามข้อ ๒๕หรือเจ้าหน้าที่ผู้ได้รับแต่งตั้งให้รับผิดชอบสถานที่บริการข้อมูลข่าวสารเป็นผู้อนุญาต(๒) การขอสำเนาหรือขอสำเนาที่มีคำรับรองถูกต้องให้หัวหน้าหน่วยงานที่มีหน้าที่จัดสถานที่บริการข้อมูลข่าวสารตามข้อ ๑๙ หรือผู้แทนแล้วแต่กรณี เป็นผู้อนุญาตข้อ ๑๘ การขอข้อมูลข่าวสารและการอนุญาตหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นการเฉพาะให้ปฏิบัติตามกฎหมาย ระเบียบ หรือมติคณะรัฐมนตรี นั้นในกรณีข้อมูลข่าวสารที่ยื่นคำขอเป็นข้อมูลข่าวสารลับการอนุญาตและการเปิดเผยให้ดำเนินการตามข้อ ๔๙แห่งระเบียบว่าด้วยการรักษาความลับของราชการ พ.ศ. ๒๕๔๔หมวด ๔การบริการข้อมูลข่าวสาร ข้อ ๑๙ ให้สำนักบริหารกลางมีหน้าที่จัดสถานที่บริการข้อมูลข่าวสารตามข้อ๒๕ (๑) และบริการข้อมูลข่าวสารโดยจัดระบบข้อมูลและจัดให้มีข้อมูลข่าวสารของราชการไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ ขาย จำหน่าย จ่าย แจก รวมทั้งจัดทำสำเนาข้อมูลข่าวสารนั้นด้วยการจัดระบบข้อมูลจะต้องจัดทำดัชนีที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองข้อ ๒๐ ค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้กำหนดอัตราดังนี้(๑) ให้เรียกเก็บค่าธรรมเนียมการทำสำเนาโดยเครื่องถ่ายเอกสารในอัตราดังต่อไปนี้(๑) ขนาดกระดาษ เอ ๔ หน้าละ๑ บาท(๒) ขนาดกระดาษ เอฟ ๔ หน้าละ๑.๕๐ บาท(๓) ขนาดกระดาษ บี ๔ หน้าละ๒ บาท(๔) ขนาดกระดาษ เอ ๓ หน้าละ๓ บาท(๕) ขนาดกระดาษพิมพ์เขียว เอ ๒ หน้าละ๘ บาท(๖) ขนาดกระดาษพิมพ์เขียว เอ ๑ หน้าละ๑๕ บาท(๗) ขนาดกระดาษพิมพ์เขียว เอ ๐ หน้าละ๓๐ บาท(๒)ให้เรียกค่าธรรมเนียมการให้คำรับรองถูกต้องของข้อมูลข่าวสารให้คิดในอัตราคำรับรองละ ๕ บาทกรณีผู้ขอสำเนาหรือขอสำเนาที่มีคำรับรองถูกต้องเป็นผู้มีรายได้น้อยให้ยกเว้นหรือลดค่าธรรมเนียมได้ตามหลักเกณฑ์ที่คณะกรรมการข้อมูลข่าวสารของราชการสำนักงานปลัดกระทรวงอุตสาหกรรมกำหนดกรณีคณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ประกาศกำหนดอัตราค่าธรรมเนียมเป็นอย่างอื่น ให้ใช้อัตราค่าธรรมเนียมตามประกาศนั้นข้อ ๒๑ รายได้จากค่าธรรมเนียมการขอข้อมูลข่าวสารให้ปฏิบัติตามระเบียบกระทรวงการคลังว่าด้วยการนั้นข้อ ๒๒ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการระยะเวลาและค่าใช้จ่ายในการส่ง ทั้งนี้ให้ผู้บริหารระดับผู้อำนวยการสำนักหรือเทียบเท่าเจ้าของเรื่องเป็นผู้พิจารณาอนุญาตข้อ ๒๓ การบริการข้อมูลข่าวสารของราชการให้ดำเนินการให้แล้วเสร็จโดยเร็วข้อ ๒๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาใช้บริการข้อมูลข่าวสารของราชการตั้งแสดงไว้ทั้งนี้ เพื่อเป็นหลักฐานของทางราชการหมวด ๕สถานที่บริการข้อมูลข่าวสารของราชการ ข้อ ๒๕ สถานที่บริการข้อมูลข่าวสารของสำนักงานมีดังนี้(๑) ศูนย์ข้อมูลข่าวสารของกระทรวงอุตสาหกรรม ตั้งอยู่ที่ชั้น ๑อาคารสำนักงานปลัดกระทรวงอุตสาหกรรม เลขที่ ๗๕/๖ ถนนพระรามที่ ๖ แขวงทุ่งพญาไทเขตราชเทวี กรุงเทพมหานคร รหัสไปรษณีย์ ๑๐๔๐๐ หมายเลขติดต่อ ๑๕๖๓ (Call Center) หรือที่ (๒) หน่วยงานต่าง ๆ ในสังกัด เป็นสถานที่บริการข้อมูลข่าวสารอื่น ๆที่อยู่ในความรับผิดชอบของหน่วยงานนั้น(๓) สำนักงานอุตสาหกรรมจังหวัดเป็นสถานที่บริการข้อมูลข่าวสารของสำนักงานอุตสาหกรรมจังหวัดนั้นประกาศ ณ วันที่ ๒๙พฤษภาคม พ.ศ. ๒๕๕๑จักรมณฑ์ ผาสุกวนิชปลัดกระทรวงอุตสาหกรรม[เอกสารแนบท้าย]๑. แบบคำขอข้อมูลข่าวสารของสำนักงานปลัดกระทรวงอุตสาหกรรม(ดูข้อมูลจากภาพกฎหมาย)ระเบียบสำนักงานปลัดกระทรวงอุตสาหกรรมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๕๙[๓]ข้อ๒ ระเบียบให้ใช้บังคับนับตั้งแต่บัดนี้เป็นต้นไปวัชศักดิ์/ผู้จัดทำ๑๕ ธันวาคม ๒๕๕๑กัญฑรัตน์/เพิ่มเติม๒๕ เมษายน ๒๕๕๙ปัญญา/ตรวจ๑๐ พฤษภาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๘๘ง/หน้า ๒/๑๒ ธันวาคม ๒๕๕๑[๒] ข้อ ๙ แก้ไขเพิ่มเติมโดยระเบียบสำนักงานปลัดกระทรวงอุตสาหกรรมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๗๑ ง/หน้า ๒/๒๔ มีนาคม ๒๕๕๙